ပတ္တမြား ဆန်ကျိုး အဖိုး ပြည်တန်

ပတ္တမြား ဆန်ကျိုး အဖိုး ပြည်တန် သည် မြန်မာဆိုရိုးစကား ဖြစ်သည်။ အဓိပ္ပာယ် “ပတ္တမြား ဆန်ကျိုး အဖိုး ပြည်တန်” ဆိုသည်မှာ ပတ္တမြားသည် ဆန်စေ့ခန့် သေးငယ်သည့် အရွယ်အစားသာ ရှိသော်လည်း အရည်အသွေး ကောင်းမွန်ပါက အလွန်တန်ဖိုးကြီးမားသည်ဟု ဆိုလိုသည်။ အရွယ်အစားသည် အရာဝတ္ထုတစ်ခု၏ တန်ဖိုးကို အဆုံးအဖြတ် မပေးနိုင်ဘဲ အရည်အသွေးသည်သာ အဓိကဖြစ်ကြောင်းကို ဤဆိုရိုးစကားက ဖော်ပြသည်။ တန်ဖိုးရှိသောအရာသည် သေးငယ်နေပါစေ တန်ဖိုးရှိမြဲဖြစ်ကြောင်းကိုလည်း သွယ်ဝိုက်၍ ဆိုလိုသည်။ ကိုးကားချက်များ “ပတ္တမြားဆန်ကျိုး အဖိုးပြည်တန်၊ မှန်စေဦးတော့၊ အရူးကိုပြစမ်း၊ အပန်းမကြီး၊ ဆီးသီးလောက်မှ၊ အားမရဘူး၊” [၁၁၃၈] မွေ့။ ၄၃။ “ပတ္တမြားဆန်ကျိုး အဖိုးပြည်တန်၊ ဧကန်မုချ၊ တစ်လုံးရသို့၊ နဂ္ဃဖိုးမွန်၊ ကျိုးကဲလွန်၏၊” [၁၂၆၆] မဃ ၃၂၀။ “ပတ္တမြား ဆန်ကျိုး၊ အဖိုး ပြည်တန်ဆိုသကဲ့သို့ ပတ္တမြားဆန်စေ့အကျိုး အပဲ့အရွယ်ကလည်း တစ်ပြည်တန်တတ်သည်။” [၁၃၂၆] ရှေ့သို့၊ ၅၊ ၁၁။ ၂၉။ ကိုးကား Category:မြန်မာဆိုရိုးစကားများ